
Prome Minister ta felicita Minister di Economia Geoffrey Wever 


E FIRMAMENTO DI E MOU ENTRE ARUBA Y 


CORSOU LO TIN UN BENEFICIO ECONOMICO 
GRANDI PA AMBOS PAIS 


Prome Minister Evelyn Wever-Croes ta felicita Minister Geoffrey 
Wever cu e logro di yega na un "Memory of Understanding" 
(MoU) entre Aruba y Corsou, pa traha hunto y logra resultadonan 
grandi y positivo pa economia di ambos pais. 


Prome Minister a indica cu e laso entre Aruba y Corsou 
semper tabata fuerte, y ta importante di por mantene asina. 
Na 2022, Aruba a importa productonan di Corsou na un balor 
di 31 miyon florin, y a exporta un balor di 10.8 miyon florin 
pa Corsou. Esaki ta muestra cu cooperacion entre dos pais 
chikito ta instrumental den e crecemento economico di cada 
pais. E firmamento di e MoU ta e prome paso, mustrando e 
importancia di cooperacion economico pa logra resultadonan 
beneficioso pa e comerciantenan y consumidornan. 


Cu e MoU aki, Aruba y Corsou lo traha hunto riba e tereno di 
comercio y inversion, lo firma e acuerdo bilateral pa stimula 
comercio liber entre e paisnan, lo explora oportunidadnan di 
inversion, lo promove desaroyo sostenibel, y lo coopera riba 
tereno di competencia y proteccion di consumidor. 


"E firmamento aki, sigur ta un logro grandi pa Aruba y pa nos 
isla ruman Corsou. Mi ta felicita Minister Geoffrey Wever pa 
su vision y determinacion pa loke ta engrandecemento di 
economia di pais Aruba. Cu e firmamento aki, Aruba lo tin e 
oportunidad di florece y duna consumidornan mas escogencia 
den producto, creando competencia husto pa asina stimula 
mas comercio, y atrae mas inversion", Prome Minister Evelyn 
Wever-Croes a expresa. 


Diahuebs 11 Mei 2023 


Durante e di dos dia di e prome Caribbean Climate & Energy Conference (CCEC) 


A RESALTA CU ISLANAN CHIKITO MESTER 
TRAHA MAS HUNTO PA RESOLVE RETONAN 
DI CAMBIO CLIMATICO 


Diahuebs mainta, e di dos dia di e prome Caribbean Climate & 
Energy Conference (CCEC) a cuminsa cu discurso di Minister 
di Transporte, Integridad, Naturalesa y Asuntonan di Adulto 
Mayor, Minsiter Ursell Arends. Aruba, conhuntamente cu 
Hulanda a organisa e conferencia aki na unda cu, na forma 
presencial y virtual, diferente mandatario, representantenan 
y expertonan di islanan den Reino riba e tereno di energia 
y clima, representantenan riba e tereno di energia y clima 
di Suriname, Mexico, Belize, Spafia, Greneda, Panama, 
Marshall Islands, Merca, representantenan di Nacionnan 
Uni, UNFCC, Global Island Partnership Local 2030 Islands 
Network, Physicallnfrastructure and DigitalTransformation 
Latin American Development Bank, Caribbean Inter-American 
Development Bank, CaribbeanRegional TechnicalAssistance 
Center (CARTAC) IMF, Caribbean Development Bank y pa 
Aruba Director di DBB y Chair National SDG ArubaCommission, 
Managing Director Utilities Aruba, Hoofd Beleid en Toezicht 
DOW. 


Minister Ursell Arends a habri e conferencia yamando bon 
bini na tur presente. E tema cu el a elabora riba dje ta e 
impacto di cambio di clima y e urgencia cu tin pa atende cu e 
consecuencianan di esaki riba Aruba su naturalesa. Minister 
Arends a expresa cu e ta reconoce cu e retonan cu ta existi 
ta multidimensional pues mester di plannan y strategianan 
multidimensional pa por soluciona esakinan. Minister Arends 
como e minister encarga cu naturalesa y medio ambiente a 
elabora riba e importancia di cooperacion y colaboracion entre 
paisnan, pa hunto promove desaroyo sostenibel. E mandatario 
ta urgi un y tur pa tin un acercamento cu ta tene cuenta cu 
futuro generacionnan y responde na necesidad di naturalessa. 


Minister Rob Jetten, Minister di clima y medio ambiente, a 
elabora expresando cu paisnan ta bezig ta zink. Y e accion 
colectivo ta cardinal pa sigura futuro di un y tur. Ademas, el a 
elabora riba e diferente riesgonan di islanan. Como e minsiter 
encarga cu e tema importante aki, e ta reconoce cu tin hopi 
trabou pa haci pa purba ‘haal in’ locual cu no a wordo haci den 
pasado. 

Hulanda mes como un pais cu ta bou nivel di awa, y tambe ta 
sinti e impacto y riesgo di cambio di clima cu e cambio di weer y 
mas yobida. Hulanda activamente ta traha pa reduci factornan 
dafiino contra medio ambiente, manera reduci ‘carbon 
footfrint' y promove y educa comunidad riba e importancia 
di sostenibilidad y transision di energia. Finalmente Minister 
Jetten a enfatisa cu Reino ta comprometi na traha hunto pa 
yega na solucionnan. 


Señor Selwin Charles Hart, Advisor Specialista di Nacionnan 
Uni pa Secretario General pa Accion Climatico y Transicion 
Husto, a elabora pa medio di video, riba e retonan di Cambionan 
di Clima y Transicion di Energia y e papel cu Nacionnan Uni ta 
hunga den esaki. 


Señor Simon Stiell, Secretario Ehecutivo di ‘United Nations 
Climate Change Secretariat' a elabora tambe pa medio di video, 
riba e tema di Clima y Energia remarcando cu e conferencia 
aki ta habri caminda pa e paisnan traha cu miho lasonan pa 
resolve e problema grandi nos dilanti. 


Despues a sigui 3 seccion di grupo riba e topiconan: Transicion 
di Energia Husto, Creando Ecosistemanan Resiliente Climatico, 
Financiamento di Accion Climatico. Den e seccionnan aki, e 
participantenan a discuti hunto con pa yega na mas cooperacion 
entre e islanan chikito. Y conhunto cu e instancia financiero, 
busca e manera pa yega na fondonan necesario pa sostene 
e accionnan cu mester wordo haci pa resolve e retonan di 
cambio di clima y pa realisa energia sostenibel. 


Siendo islanan chikito, tin e sentimento den tur cu a participa, 
cu no tin e union suficiente entre e islanan pa combati e 
problematica aki. Y durante e conferencia, nan a expresa cu 
sin e union aki no lo por logra obtene un resultado na beneficio 
di e islanan chikito. E prome Caribbean Climate 8 Energy 
Conference (CCEC), ta e prome paso pa logra e union aki pa 
asina hunto bira mas resiliente na cambio climatico y resisti e 
influencianan climatico di paisnan grandi. 

Aruba tin plannan amplio pa trata cu e necesidadnan di clima y 
energia y lo bo tende tur cos tocante esaki nan den e proximo 


dianan durante e Conferencia di Clima y Energia. 


Mi ta desea pa pone enfasis riba un factor critico cu ta esencial 
pa e exito di tur e plannan aki. Nos por captura esaki den un 
palabra: "conscientisacion". 

Mi no ta papia di "conscientisacion" den e sentido tradicional. 


Nos como ciudadano di isla caribense, nos sa cu e clima ta 
cambiando, nos ta mir'e, nos ta sint'e, nos ta bib'e. Realmente, 
nos no tin e necesidad pa convence nos pueblo cu cambio di 
clima ta aki. Pa locual ta trata energia, nos pueblo tambe sa cu 
energia fabrica pa hende ta costa hopi y no ta sostenibel. Nos 
pueblo sa cu tin un e necesidad pa energia limpi. 


Mi ta papiando di un diferente tipo di conscientisacion. 


Mi ta papiando di “conscientisacion" riba e pregunta di KEN 
por logra e cambio aki. 


Caribbean Climate & Energy Conference 

Si e pueblo ta kere cu problemanan di clima mester wordo 
soluciona pa gobierno, anto nos plannan no lo ta exitoso. 


Si gobierno ta kere cu nan so por maneha esaki, anto e ora 
progreso lo ta slow y fracaso ta e resultado mas probabel. 


Pues, mi ta kere cu tur nos plannan pa trata cu problemanan 
di clima y energia ta rekeri un bon dosis di conscientisacion 
propio. 


Gobierno mester cuminsa acepta nan limitacionnan, manera 
limitacion financiero incluyendo debe nacional cu ta un 
problema den mayoria di economianan chikito. Mayoria di nos 
tin espacio fiscal limita pa acepta invercionnan grandi cu ta 
necesario. 


Di manera similar, sector priva mester laga bay di e punto 
di bista tradicional cu clima ta un problema cu mester wordo 
soluciona pa gobierno y wordo paga pa gobierno. 

Cada un di nos tin un papel pa hunga y nos mester traha huntu, 
iniciativanan conhunto entre sector publico y sector priva 
mester ta central den nos plananan. Nos no por simplemente 
re-empaketa productonan di debe, presenta nan na gobierno 
y yama esaki un solucion. 


Como pensamento final, mi ta cita Secretario General Ban Ki- 
moon di Nacionnan Uni den 2015 kende a recorda nos cu: 


"cambio climatico no conoce frontera nacional". 


Palabranan berdad. Pero e bon secretario a referi na 
fronteranan "nacional". Mi ta sugeri un ahustacion chikito na e 
lema famoso aki. Den cuadro di "conscientisacion", nos por bai 
di acuerdo pa nos elimina e palabra "nacional" for di e frase ey. 
Pasobra cambio climatico no conoce ningun tipo di frontera, 
punto. Ni nacional, ni domestico. 


Pa Aruba, e elemento clave den iniciativanan di clima y energia 
limpi, ta den nos capacidad pa crea e conscientisacion, cu e 
lo exigi cooperacion mutuo entre e publico domestico y sector 
priva. 


Riba e pregunta unda nos ta mira posibilidadnan pa 
cooperacioon adicional? 


Gf "ATALARA 


Pa cooperacion adicional entre nos, na e conferencia di Our 
Ocean na Panama algun luna pasa, un di e puntonan principal 
tabata cu nos no por papia di clima sin papia di salud di nos 
oceano. 


Nos ta ocupa cu expansion di nos parke marino cu actualmente 
tin 4 area pa cubri henter e isla. Pero mi no ta kere cu esaki 
ta suficiente si nos kier logra e mandato di 30x30, tampoco 
e ta suficiente pa reforsa nos resistencia y capacidadnan di 
naturalesa pa por absorba impactonan di cambio climatico. 
Mi ta kere fuertemente cu nos mester, como minimo, papia 
di un area marino proteha di ABC, Aruba Boneiro y Corsou, 
caminda nos por uza planificacion espacial marino como un 
herment pa maneha nos awanan responsabelmente den un 
forma colaborativo. 


Si nos mira na e localisacion di Sint Maarten, Saba y Statia, 
como Reino, kisas nos mester cuminsa boga tambe pa un 
area marino proteha cu ta cubri henter Caribe. Esaki por duna 
nos e oportunidad pa maneha e region di caribe na un forma 
mas efectivo, mas economico y tambe ta habri porta pa atrae 
financiamento pa e maneho responsabel pa cu nos recursonan 
natural marino y tambe pa mas actividad economico. 

Ta trata consecuencianan fiscal di e ca 


Recientemente a tuma lugar den corte fiscal un caso grandi 
relaciona cu e cobransa di Grondbelasting di afia 2019. 
Despues di varios veredicto, Corte di Casacion a tuma e 
prome decision pre-hudicial. Aki ta sigui un relato di e caso y e 
veredicto di Hoge Raad. 


Ley di Grondbelasting 

Ley di Grondbelasting ta indica cu ta otorga un cobransa anual 
riba propiedad inmobil na Aruba. Ta stipula e cobransa a base 
di e balor di propiedad, cual balor ta wordo determina pa un 
periodo di 5 afia. Normalmente cada afia un contribuyente ta 
ricibi un cobransa di Grondbelasting cu ta wordo calcula di 
acuerdo cu e balor stipula. 


Cambio di ley na aña 2019 

Como parti di e prome fase di Reforma Fiscal, e ley di 
Grondbelasting a conoce algun cambio grandi entrante 1 di 
januari 2019. Como consecuencia e tarifa di impuesto riba 
propiedad inmobil, entre otro pa terenonan comercial, a 
aumenta di 0,4% pa 0,6%. Alabes a elimina e suma liber di 
impuesto di Afl. 60.000. 


E caso 

E periodo di Grondbelasting den e caso specifico aki ta trata 
e añanan 2017 te cu 2021. E caso en cuestion ta trata di un 
contribuyente cu ta doño di un tereno y edificio comercial na 
Aruba pa cual propiedad inmobil el a ricibi un cobransa di 
grondbelasting, fecha 31 di mei 2019. Inspector di Impuesto 
a impone e cobransa aki a base di e tarifa nobo di 0,6%. E 
contribuyente no a bay di acuerdo cu e cobransa y a entrega 
un carta di obhecion na Departamento di Impuesto y despues 
a apela su caso na momento cu Inspector di Impuesto a duna 
un contesta negativo riba su carta di obhecion. 


Preguntanan pre-hudicial 

Un pregunta pre-hudicial ta un pregunta cu e hues ta haci na 
Hoge Raad tocante e interpretacion di un stipulacion di ley. 
Tin necesidad pa esaki ora cu Hoge Raad ainda no a emiti 
su opinion of veredicto riba e cuestion legal. Desde 2016, ta 
posibel pa tribunalnan y cortenan di apelacion haci pregunta 
pre-hudicial na Hoge Raad tocante casonan di impuesto. 

E caso aki ta trata e prome caso di impuesto den cual Corte 
den Prome Instancia di Aruba a haci preguntanan pre-hudicial 

na Hoge Raad. E punto fundamental di e preguntanan pre- 
hudicial cu Corte den Prome Instancia di Aruba a haci na 
Hoge Raad ta trata e consecuencianan fiscal di e cambio di 
tarifa di 0,4% pa 0,6% entrante 1 di januari 2019 den e ley 
di Grondbelasting. E discusion principal ta trata e pregunta si 
e cobransa na e tarifa ahusta por a wordo imponi durante e 
periodo di 5 afia. 


Cu e meta pa soluciona e disputa aki, Corte den Prome 
Instancia a puntra Hoge Raad un cantidad di pregunta pre- 
hudicial. Resumiendo, e preguntanan cu a wordo presenta na 
Hoge Raad ta trata (1) si e cobransa di Grondbelasting pa e 
tereno y edificio di 2019 por wordo imponi haciendo 

uzo di e tarifa ahusta di 0,6%, y (2) si e ta asina, si e cambio 
di tarifa den e ley di Grondbelasting ta forma un intervencion 
inaceptabel riba e derecho di por gosa di bo propiedad inmobil 
sin wordo stroba den esaki. 

Continuacion E PROME DECISION PRE-HUDICIAL DI HOGE RAAD.... 


Sentencia di Hoge Raad 

E tribunal supremo ta di opinion cu e ley di Grondbelasting 
no tin como meta pa duna seguridad y stabilidad hudicial 
tocante e tarifa cu mester wordo aplica durante e periodo di 
5 aña. E poder legislativo ta liber pa cambia e tarifa vigente 
na cualkier momento durante e periodo di 5 afia pa medio di 
un “Landsverordening”, cu ta un ley den su forma formal. E 
cobransa di 31 di mei 2019 cu a wordo emiti haciendo uzo di e 
tarifa aumenta di 0,6%, manera a ser menciona, no por wordo 
considera como un di dos cobransa cu ta inadmisibel pa e afia 
2019. 


E pregunta si e cambio di tarifa den e ley di Grondbelasting ta 
forma un intervencion inaceptabel riba e derecho di goso sin 
interupcion, di bo propiedad di manera menciona den articulo 
1 di e Prome Protocolo di e Convencion Europeo pa e Derecho 
di Hende (EVRM) y den articulo 1.19 di e Statuut, ta ser contesta 
negativamente pa Hoge Raad. E cobransa di Grondbelasting ta 
un intervencion riba e derecho aki cu en general ta ser hustifica. 
Segun hurisprudencia di e Corte Europeo, e 
intervencion aki mester respeta entre otro un 
“fair balance” entre e interesnan di e individuo 
y e interes general. Pa haci e evaluacion aki, 


asina tin un reparticion di impuesto mas balansa. Segun Hoge 
Raad e legislador a keda den e amplio espacio pa evaluacion 
pa medio di e seleccion cu e la haci. 


Siguiente pasonan 

Corte den Prome Instancia di Aruba lo mester tuma en cuenta 
e contesta di Hoge Raad den su sentencia pa cu e caso 
specifico aki y tur otro caso di Grondbelasting cu ta pendiente 
na corte. Inspector di Impuesto y otro huesnan cu tin casonan 
similar pendiente lo tuma e respuesta di Hoge Raad como guia 
pa finalisa e casonan pendiente. Ta conseha contribuyentenan 
pa paga nan debenan di Grondbelasting cu nan tin pendiente 
di 2019, 2020 y 2021 mas pronto cu ta posibel pa motibo cu 
nan tabata warda riba e veredicto specifico aki di Hoge Raad 
pa por haci esaki. 

Por lesa e veredicto completo di Hoge Raad via www. 
rechtspraak.nl 

ECLI:NL:HR:2023:488 

ta wordo uza y e meta di e cobransa. E poder sisi NDASE 


legislativo tin un libertad hopi grandi pa evalua 
esaki segun Hoge Raad. E cambio di tarifa di 
Grondbelasting durante e periodo di 5 aña riba 
su mes no ta indica cu tin un interupcion den e 
"fair balance" of cu e cambio di tarifa ta constitui 
un intervencion prohibi riba e derecho di gozo 
sin interupcion di e propiedad. 


Formele relaties 
Rechtsgebieden 


Bijzondere kenmerken 


Conclusie: ECLI:NL:PHR:2022:1126 
Belastingrecht 


Prejudiciële beslissing 


Inhoudsindicatie 


Prejudiciële vragen in Caribische zaak (artikel 1c Rijkswet rechtsmacht Hoge Raad 
voor Aruba, Curaçao, Sint Maarten en voor Bonaire, Sint Eustatius en Saba); 
Landsverordening grondbelasting; tariefwijziging; wettelijke heffingssystematiek. 

. . Vindplaatsen Rechtspraak.nl 
Poder legislativo Viditax (FutD), 14-4-2023 
A sas . A . CFN 2023/33 met annotatie van - 
Deli sistema politico di e mayoria pals, e poder V-N Vandaag 2023/809 
legislativo ta un di e tres poder mas importante, FutD 2023-0978 
: O V-N 2023/18.16 met annotatie van Redactie 
nuoto Si ki poder ehecutive ye poder hudicial NLF 2023/0871 met annotatie van Germaine Rekwest 
(trias politica). E tarea di e poder legislativo ta pa 
traha, cambia y aboli ley. Normalmente e poder Uitspraak 


aki ta wordo ehecuta door di un parlamento 
of un reunion legislativo cu ta consisti di e 
representantenan eligi door di pueblo. 

E parlamento of reunion legislativo tin e autoridad 
pa traha ley riba diferente tereno, manera riba 
e tereno di impuesto, seguro social, educacion, 
cuido di salud, husticia y seguridad publico. E 
poder legislativo tin tambe e derecho pa aproba 
y controla e presupuesto di un gobierno. 

E cambio di tarifa den e ley di Grondbelasting 
no ta pone riesgo na e principio di confiansa 
y siguridad legal. E ta den derecho di e poder 
legislativo pa cambia e tarifa inmediatamente pa 
medio di ley. E tribunal supremo ta sigui bisa cu 
e cambio di tarifa di Grondbelasting ta parti di 


tussen 


HOGE RAAD DER NEDERLANDEN 


BELASTINGKAMER 


Nummer 22/00456 
Datum 14 april 2023 


PREJUDICIELE BESLISSING 


op het verzoek van het Gerecht in eerste aanleg van Aruba aan de Hoge Raad om in het geding 


[X] N.V. gevestigd te [Z] (hierna: belanghebbende) 


reformanan fiscal cu e legislador a aproba pa 

Diaranson Ministerio di Turismo y Salud Publico a reuni cu ATA, 
Aruba Hotel and Tourism Association (AHATA), departamento 
di impuesto y Banco Central. pa atende e cumplimento como 
tambe e proceso nobo di permiso pa vacation rentals (other 
accomodations), por ehempel esnan cu ta uza e plataformanan 
manera airbnb, vrbo, booking.com y otronan. 


Segun Minister Oduber esaki ta sumamente importante pa 
crea y mantene e igualdad den e condicionnan pa por opera 
como negoshi aki na Aruba y crea e level playing field cu tin 
mester. 


Minister Oduber a trece dilanti cu e discusion riba e cumplimento 
cu cada dofio di cas mester tin, ora ta huur su cas of propiedad 
riba diferente plataformanan, ya ta andando pa varios afia. E 
fenomeno cu turistanan ta prefera di hospeda den un vacation 
rental ta algo cu pa algun afia caba ta andando rond mundo y 
ta un trend cu na Aruba tampoco ta diferente. 


Na Aruba 30% porciento di nos bishitantenan ta kedando den 
e tipo di acomodacion aki, e mandatario ta indica. 


Pa e motibo aki ta hopi importante pa bin cu un regulacion 
pa asina regula e vacation rental nan aki. Segun Minister 
Oduber ta importante pa crea e igualdad den e operacion di tur 
esnan cu ta huur acomodacion na Aruba. Tambe a papia riba 
e cumplimento di impuestonan cu e vacation rental lo mester 
cumpli cune. Gobierno tambe mester haya su fair share cu ta 
entre otro e “Tourism Levy”. 


> DEN UNION Y CU POSITIVISMO 

Continuacion TA HOPI IMPORTANTE PA BIN CU REGULACION.... 


E mandatario a duna di conoce cu ya caba tin accionnan 
concreto cu a wordo determina kiko ta e siguiente pasonan. 
Minister Oduber a splica cu ya caba ta den proceso pa 
privatisacion di e unidad di Dienst Warenkeuring en Hygiene 
cu ta parti di DVG. E idea ta pa e unidad aki bira un sui 
generis y encarga su mes cu henter e proceso di dunamento 
di permiso na e vacation rentals. Ta bay regula esaki a base 
di otorgamento di un permiso di gobierno cu tur e dofionan di 
e vacation rentals lo mester tin pa por opera. Actualmente den 
e proceso ta trahando riba e maneho y na mes momento e 
proceso di e privatisacion tambe ta canando su caminda. 


E reunion aki tabata hopi importante y uni fructiferi pa haya 
e input di ATA, AHATA, departamento di impuesto y Banco 
Central. E la yuda na haya un mihor bista riba e cantidad di 
vacation rentals cu tin na Aruba na e momentonan aki. Tambe 
cuanto di e vacation rentals ta cumpliendo cu nan obligacionnan 
y cuanto permiso lo por wordo otorga a base di e proceso nobo 
di permisologia. 


Minister Oduberta kere cu esaki ta un bon iniciativa y ta contento 
cu e tur e partidonan ta participando activimente den e proceso 
pa asina gobierno por regula e fenomeno di vacation rentals. 
Esaki na su turno lo bay crea e igualdad entre companianan y lo 
zorg pa tin cumplimento di tur e obligacionnan al respecto pa e 
doñonan di vacation rentals tambe. E mandatario a menciona 
cu e prome paso lo mester determina kiko ta bira e maneho y 
kiko ta bira e tarifa cu lo mester paga pa e permiso menciona. 
Minister Oduber ta kere den approach di papia menos y haci 
mas por medio di accionan concreto pa yega na resultadonan 
desea. 

Diaranson a tuma lugar e inicio di e simposio di e facultad 
‘Sustainable Island Solutions through Science, Technology, 
Engineering and Mathematics’ (SISSTEM) na Universidad 
di Aruba. SISSTEM ta enfoca riba e importancia di promove 
solucionnan sostenibel mediante ciencia, tecnologia, ingenieria 
y matematica. 


Durante e simposio Minister Wever a hiba palabra y a comparti 
e importancia di pensa den forma cu ta sostenibel y inclusivo 
den temponan actual y futuro. E retonan cu islanan chikito ta 
enfrenta, ta rekeri solucionnan holistico adapta specificamente 
na e contexto local. E solucionnan aki tin cu bai mas leu cu 
simpelmente intervencionnan na un nivel tecnologico y/of 
economico. 


Minister Wever a enfatisa ariba e importancia di persigui un 
crecemento economico mas ekilibra. Unda ta concentra no 
unicamente riba e crecemento cuantitativo di nos economia 
pero tambe uno cualitativo, cu ta encera por ehempel nos 
calidad di bida. 


E facultad di SISSTEM tin un rol primordial den nos sociedad 
dor di provee conocemento y educacion ariba temanan crucial 
cu lo facilita nos isla pa haci e transicion pa un economia 
sostenibel y inclusivo. Ademas, e facultad di SISSTEM ta 


1 TEA = di SIA 
crea oportunidadnan nobo den e sector laboral cu ta rekeri 
experencia y conocemento practico riba e tema di desaroyo 
sostenibel. 


Un Aruba basa riba un economia sostenibel y inclusivo ta un 
di e vision nan cu Minister Wever a presenta den e plan di 
accion 2023-2025 yama: ‘Aruba su Transicion pa un Modelo 
Economico Sostenibel y Inclusivo’. 


E plan aki ta considera e retonan pa por garantisa un mihor 
calidad di bida door di stimula e siguiente sectornan: produccion 
di awa y coriente, agricultura comercial y construccion 
sostenibel. 


Pa lesa y haya sa mas di e contenido di e plan aki por bishita 
e siguiente link: https://www.deaci.aw/national-action- 
plan-2023-2025/ 


Minister Geoffrey Wever ta felicita e facultad di SISSTEM cu 
nan logronan y impacto positivo ariba nos isla, pero tambe den 
region y na nivel internacional cu ta posibel conhuntamente cu 
nan partners manera universidad KU di Leuven, Belgica. 


Un palabra di exito na tur esnan cu lo presenta durante e 
simposio cu lo tuma lugar te diabierna 12 di mei. 

MINISTER GEOFFREY WEVER: 
IMPLEMENTACION DI E SISTEMA NACIONAL DI 
ESTADISTICA (NSS) TA AVANSANDO 


Minister Geoffrey Wever ta implementando e proyecto ‘Sistema 
Nacional di Estadistica (Nationaal Statistisch Systeem (NSS)). 
Un NSS tin diferente beneficio pa un pais. E NSS ta produci 
estadisticanan oficial pa un audiencia grandi: publico en 
general local y internacional, sector priva, mundo academico, 
studiantenan, parlamento y gobierno. 


Pa e NSS por wordo implementa, mester di un ley amplio. 
Den cuadro di esaki awe, riba peticion di minister Geoffrey 
Wever, conseho di minister a aproba un acuerdo di trabou cu 
un compania di wetgeving Hulandes pa juda Aruba den traha e 
ley pa cu e NSS. Pa e proceso cana di manera mas efectico a 
kies pa laga un compania haci e trabou aki mirando cu Directie 
Wetgeving en Juridische Zaken tin hopi trabounan ta haciendo 
y e trabou pa crea e ley pa e NSS ta un trabou grandi pa cual 
experticio specifico ta rekeri. 


A tene un destaho y a invita tres compania pa duna un oferta 
pa traha e concepto di ley di NSS. For di e companianan a 
scohe e compania concerni mirando cu esaki tabatin un mihor 


oferta. E compania lo cuminsa cu e trabounan y lo traha hunto 
cu Directie Wetgeving en Juridische Zaken. E intencion ta pa 
entrega e concepto di ley di NSS pa fin di september na Raad 
van Advies. 


E NSS ta un cooperacion entre Oficina Central di Estadistica 
(Centraal Bureau Statistiek (CBS)) y otro productor di estadistica 
oficial cu e meta di garantisa produccion di un gran variedad di 
estadistica oficial di calidad halto, relevante y actual pa asina 
esaki por forma e fundamento di formulacion y evaluacion di 
maneho y di desaroyo sostenibel. 


“NSS ta un tool importante pa tur hende, tanto den rol como 
ciudadano y tambe den rol profesional. Datos confiabel ta 
importante pa tin un pueblo bon informa. E NSS lo contribui 
tambe na bon gobernacion por medio di maneho mas 
responsabel: ora gastonan di gobierno tin datos confiabel como 
base, e fondonan di gobierno ta wordo usa mas efectivamente. 
Esaki ta evita malgastamento di fondonan di gobierno, dus 
mas reduccion di gasto”, minister Wever a comenta. 

PISTA DI BMX DI STREETWISE, VELD DI BRAZIL 
Y YERBE ARTIFICIAL DI E VELDNAN 

pista bek. Tambe, a palabra cu e organisacion cu 
nan lo percura pa un parti di e proyecto y ta bay 
organisa competencia pa recauda fondo pa termina 
di drecha e parke. Jaburibari tambe tin un pista di 
BMX y esaki tabata e unico cu tabata activo den 
e ultimo añanan aki. Ta planificando un careda di 
BMX internacional pa e luna di september proximo 
riba e pista na Jaburibari. 


Pa bin na remarke pa un careda internacional 
di BMX, e pista di BMX situa na Parke Curazon 
| mester wordo ilumina. Riba e veld di Parke 
Curazon ta bin 6 poste di luz di 18 meter halto pa 
ilumina e pista debidamente. A haci pedido caba 
di e postenan y lo ta yegando den e luna di juli 
| pa instala. Tambe, Minister Endy Croes a papia 
brevemente di e veldnan di futbol. Ministerio di 
| Deporte conhuntamente cu Arubaanse Voetbal 
‘| Bond (AVB) a cuminsa cu e proyecto poste di luz 
| y luz di LED pa e clubnan di futbol. A cuminsa cu 


Durante Conferencia di Prensa di Gobierno di Aruba, dia 8 di 
mei 2023, Minister Endy Croes a indica cu despues di varios 
aña, pista di BMX di Streetwide ta den funcionamento bek. 
Recientemente a haci e pista completamente limpi, pa esnan 
cu ta haci e deporte di “bicycle motocross” (BMX) por practica 
bek despues di varios aña. Pa motibo cu e parke no tabata 
hayando mantencion, el bay hopi atras te hasta bira mondi. 


Minister Endy Croes a indica cu a traves di Lotto pa Deporte 
a aloca fondo pa haci e parke limpi, rosa e tereno y drecha e 


d Veld di Unistars, Veld di Santa Fe, Veld di Brazil y 
Veld di Simeon Antonio. 


Banda di esaki, Minister Endy Croes a indica cu 
gobierno anterior no a inverti placa di Lotto pa 
Deporte den loke tabata mester. Pues, e luznan 
di Veld di Nadi Croes/Crismo Angela a bin abou 
y a drecha esaki y actualmente ta den funcion. A 
mantene y verf e dugouts. Alabes den luna di mei e compania 
di yerbe artificial tabata na Aruba pa drecha e “batting box” 
area y rond di e basenan cu mester cambia e yerbe pa uno 
nobo. Tambe tin un compania cu ta terminando arkitectura pa 
un “signage” grandi banda di caminda cu nomber di e stadion 
aki. Finalmente, Minister Endy Croes ta expresa cu a ehecuta 
varios proyecto caba pa deporte en general di Aruba y tin varios 
proyecto cu ainda ta den proceso. Cu disciplina, dedicacion y 
determinacion ta logra. 

MINISTER ENDY CROES A ACUDI NA FELIPE FEST 
2023 ORGANISA PA COLEGIO FELIPE B. TROMP 


Felipe B. Tromp ta celebrando 30 aña di existencia 

Enseñansa y Deporte 
Endy Croes hunto cu su kerida esposa Dilailah Croes a acudi 
na competencia di canto, Felipe Fest 2023, organisa pa Colegio 
Felipe B. Tromp na Cas di Cultura. E aña aki Colegio Felipe B. 
Tromp ta celebrando 30 aña di existencia. Durante e magnifico 
evento aki a presenta diversidad di cantica tipico di Aruba. 


E competencia tabata consisti di un total di diesdos (12) 
alumno, unda cu e alumnonan cu a bataya contra otro a wordo 


dividi den dos (2) categoria. Categoria A cu ta participante 
di klas 1 te cu 3 y Categoria B cu 6 participante di klas 4 te 
cu 6. Un evento masha bunita mes, cu meta di engrandece 
nos cultura. E mandatario di Enseñansa ta felicita Felipe B. 
Tromp cu nan 30 aña di existencia, alabes ta felicita Sr. Selwyn 
Rosenstand cu a cumpli 30 aña como cabesante di Colegio 
Felipe B Tromp. Pa finalisa, Minister Endy Croes ta aplaudi 
e bunita presentacion di tur e alumnonan cu a participa den 
Felipe Fest 2023. 

Dia 26 di mei binidero tin e gran apertura di Weganan Escolar 
2023. Ministerio di Deporte y IBISA ta invita pueblo di Aruba pa 
bin apoya nos mucha- y hobennan pa e evento deportivo aki 
na Compleho Frans Figaroa, cuminsando for di 5:30 di atardi 
te cu 8:30 di anochi. 


Un competencia deportivo entre e scolnan di Aruba durante 
dos siman largo, di 26 di mei te cu 10 di juni. Cu un total di 975 
alumno di 45 scol di Aruba competiendo den shete (7) diferente 
disciplina, esta badminton, functional fitness, volleyball, 
basketball, futbol, beach tennis y baile deportivo. 


Minister di Ensefiansa y Deporte Endy Croes ta invita henter 
pueblo di Aruba pa bin apoya nos hoben- y muchanan den e 
gran evento deportivo aki. 

MINISTER THIJSEN NA APERTURA PROME 
CONFERENCIA DI CLIMA DI CARIBE 


Minister Plenipotenciario mr. Ady Thijsen a atende e apertura 
di e prome Conferencia Caribense di Clima y Energia cu a 
tuma lugar na Renaissance Convention Center. Aruba hunto 
cu Hulanda ta anfritrion di e conferencia aki cu lo dura tres dia. 


Oradornan principal na e apertura tabata prome minister di 
Aruba mr. Evelyn Wever-Croes y Minister di Klima y Energia 
di Hulanda. Rob Jetten. Tambe presente tabata diferente 
dignitarionan di e paisnan Curagao, St. Maarten, Aruba y e 
islanan Boneiro, Saba y St. Eustatius. 


Durante di e merdia e paisnan di Reino a papia riba e reto pa 
cambio di clima, transicion di energia pa cumpli cu e tratado 
di Paris. 

Na final di e discusion un MOU a keda firma entre Aruba y 
Hulanda pa fortifica energia sostenibel. Tambe a firma un 
MOU entre Hulanda y St. Maarten. E cooperacion ta dirigi riba 
diferente technologia pa energia sostenibel, manera energia di 
biento, hydrogeno, energia solar y con pa warda e energia aki. 
Den e acuerdo tin algun palabracion pa intercanbio di personal 
y conocemento riba e tereno di technologia y sensia. Tambe a 
palabra pa organisa gruponan di trabao mutuo y projectonan 
di investigacion. Na e firmamento di e MOU, minister Jetten 
a bisa cu Hulanda lo pone 100 miyon euro for di e “Nationaal 
Groeifonds” na disponibel di e paisnan Curagao, St. Maarten y 
Aruba pa e transicion di energia pa uno sostenibel. 


Finalmente tanto Prome Minister Wever-Croes como Minister 
Jetten a gradici tur esnan cu a haci e conferencia aki posibel y 
a bisa cu ya caba a marca historia pa un futuro sostenibel pa 


henter Reino Hulandes. 
Diahuebs e programa ta den cuadro di e partcipacion di 
“stakeholders” internacional y diabierna e programa tin como 
tema “showcase Aruba” unda lo papia riba desaroyonan 
concreto y importante y tambe lo tin bishitanan na diferente 
localidad rond di Aruba. 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


